**Schaumburg** on kreis (*Landkreis*) Saksamaal Alam-Saksi liidumaal.

Kreis külgneb (põhjast ja päripäeva) Nienburgi, Hannoveri ja Hameln-Pyrmonti kreisiga ning Nordrhein-Westfaleni liidumaaga (Lippe ja Minden-Lübbecke kreis).

Kreisi pindala on 676 km². 31. detsembril 2017 elas seal 157 883 inimest.

Ajalugu
-------

Schaumburgi kreis loodi 1. augustil 1977 Alam-Saksi omavalitsusreformi raames, kui ühendati endised Schaumburg-Lippe ja Grafschaft Schaumburgi kreis. Hessisch Oldendorfi linn paigutati ümber Hameln-Pyrmonti kreisi. Großenheidorni, Idensermoor-Niengrabeni ja Steinhude kogukonnad olid juba paigutatud Wunsdorfi kogukonda ja saanud seega Hannoveri regiooni osaks.

Schaumburgi kreisi piirid kattuvad keskaegse Schaumburgi piiridega. Schaumburg oli keskaegne krahvkond, mis asutati 12. sajandi alguses. Varsti pärast seda nimetas Saksa-Rooma keiser Schaumburgi krahvid ka Holsteini krahvideks.

Kolmekümneaastase sõja ajal ei olnud Schaumburgi dünastial meessoost pärijat ning krahvkond jagati 'Schaumburgi' (mis sai Hessen-Kasseli osaks) ja 'Schaumburg-Lippe krahvkonnaks (1640). Reini Liidu liikmena ülendas Schaumburg-Lippe end vürstkonnaks. 1815. aastal ühines Schaumburg-Lippe Saksa Liiduga ja 1871. aastal Saksa keisririigiga. 1918. aastal sai sellest vabariik. Tilluke Schaumburg-Lippe Vaba Riik eksisteeris 1946. aastani, kui sellest sai halduslik ala Alam-Saksimaal.

Hesseni Schaumburgi annekteeris Preisi kuningriik koos ülejäänud Hessen-Kasseliga 1866. aastal. Pärast Teist maailmasõda said Schaumburgist ja Schaumburg-Lippest kreisid Alam-Saksi liidumaal, kuni nad 1977. aastal taas ühendati.

Geograafia
----------

Schaumburgi kreisi põhjapoolik asub Põhja-Saksa madalikul ja lõunapoolik Weserberglandil. Weserbergland koosneb künklikest seljakutest ning sinna kuuluvad Wesergebirge, Harrl, Süntel, Bückeberg ja Deister. Schaumburgi mets on pidev metsariba, mis kulgeb umbes 60-kraadise nurga all kreisi põhjapiiri suhtes. Kohe kreisi põhjapiiri taga on Steinhuder Meer, 29,1 km² madal järv, mis on suurim Põhja-Saksamaal. Weseri jõgi voolab lääne suunas Wiehengebirgest lõuna pool läbi laia oru ja Rintelni linna. Maastik külgneb läänes Weseri jõega, mis on naaberkreisis Minden-Lübbeckes. See voolab läbi Porta Westfalica põhja Bremeni linna ja Põhjamere suunas. Tasasel Põhja-Saksa madalikul Schaumburgi kreisist idas asub Hannover, Alam-Saksi liidumaa pealinn.

Linnad ja vallad
----------------

Linnad ja vallad Schaumburgi kreisis
Linnad, vallad:

1. Auetal
2. Bückeburg ²
3. Obernkirchen ²
4. Rinteln ²
5. Stadthagen ²

*Samtgemeinden:*

1. Samtgemeinde Eilsen
	1. Ahnsen
	2. Bad Eilsen 1
	3. Buchholz
	4. Heeßen
	5. Luhden
2. Samtgemeinde Lindhorst
	1. Beckedorf
	2. Heuerßen
	3. Lindhorst 1
	4. Lüdersfeld
3. Samtgemeinde Nenndorf
	1. Bad Nenndorf 1, 2
	2. Haste
	3. Hohnhorst
	4. Suthfeld
4. Samtgemeinde Niedernwöhren
	1. Lauenhagen
	2. Meerbeck
	3. Niedernwöhren 1
	4. Nordsehl
	5. Pollhagen
	6. Wiedensahl
5. Samtgemeinde Nienstädt
	1. Helpsen 1
	2. Hespe
	3. Nienstädt
	4. Seggebruch
6. Samtgemeinde Rodenberg
	1. Apelern
	2. Hülsede
	3. Lauenau
	4. Messenkamp
	5. Pohle
	6. Rodenberg 1, 2
7. Samtgemeinde Sachsenhagen
	1. Auhagen
	2. Hagenburg
	3. Sachsenhagen 1, 2
	4. Wölpinghausen

1*Samtgemeinde* keskus; ²linn

Vaata ka
--------

* Hannoveri-Braunschweigi-Göttingeni-Wolfsburgi metropolipiirkond

Viited
------

1. ↑  GeoNames
2. ↑

Välislingid
-----------

|  |  |
| --- | --- |
|  | Pildid, videod ja helifailid Commonsis: **Schaumburgi kreis** |

* Kreisi veebileht

| * v
* r
Alam-Saksi haldusjaotus |
| --- |
| Piirkond | 
Hannoveri piirkond |  |
| Kreisid | 
Ammerland **·**  Aurich **·**  Grafschaft Bentheim **·**  Celle **·**  Cloppenburg **·**  Cuxhaven **·**  Diepholz **·**  Emsland **·**  Friisimaa **·**  Gifhorn **·**  Goslar **·**  Göttingen **·**  Hameln-Pyrmont **·**  Harburg **·**  Heidekreis **·**  Helmstedt **·**  Hildesheim **·**  Holzminden **·**  Leer **·**  Lüchow-Dannenberg **·**  Lüneburg **·**  Nienburg **·**  Northeim **·**  Oldenburg **·**  Osnabrück **·**  Osterholz **·**  Peine **·**  Rotenburg **·**  Schaumburg **·**  Stade **·**  Uelzen **·**  Vechta **·**  Verden **·**  Wesermarsch **·**  Wittmund **·**  Wolfenbüttel |
| Kreisivabad linnad | 
Braunschweig **·**  Delmenhorst **·**  Emden **·**  Oldenburg **·**  Osnabrück **·**  Salzgitter **·**  Wilhelmshaven **·**  Wolfsburg |